Joseph Bukari

Joseph Nikpe Bukari   (bɛ dɔɣi o silimin gɔli October dabaa ata dali,yuuni  1969) o nyɛla Ghana siyaasa nira  ka nyɛ ŋun be Sixth Parliament of the Fourth Republic of Ghana zaŋti   Saboba yaɣili din be Northern Region Ghana.

 O Maŋmaŋ Biɛhigu 
Joseph nyɛla dolo dolo nira ka be Evangelical Presbyterian. O mali paɣa ni bihi ayi.

 O Piligu Biɛhigu Mini O Shikuru Baŋsim 
Joseph dɔɣim dabisili nyɛ silimin gɔli October dabaa ata dali 1969. O yila tiŋ yuli booni  Saboba, din be Northern tudu yaɣili Ghana. Yuuni 2006, bɛ daa kpaɣi o niŋ  University of Education, Winneba ka o daa nyɛ o Bachelor of Education degree in Technology lala.shikuru maa ni.

 O Siyaasa Tali 
Joseph nyɛla ŋun be lem(National Democratic Congress) paati ka bɛ daa tuui piigi o kpɛhi jinaduu silimin gɔli December yuuni 2008 Ghana nim piibu piibu la ni zaŋti  Saboba constituency din be Northern tudu yaɣili Ghana. Piibu piibu ŋɔ saha,o daa nyɛla kalinli din yiɣisi 10,331, kalinli din yiɣisi 20,839 puuni ka di zani n-ti kɔbigi puuni vaabu 49.58%.  O daa lahi m-bo yuuni 2012 Ghana nim piibu piibu la ni ka daa nyɛ kalinli din yiɣisi 13,409 , kalinli din yiɣisi 26,058 puuni ka di zani kɔbigi puuni vaabu 51.09%. Bɛ daa luhi o yuuni 2016 Ghana nim piibu piibu la ni, ŋun daa luhi maa nyɛ Charles Binipom Bintin ŋun daa nyɛ wɔbigi paati(New Patriotic Party) jintɔra .

 Tuma 
Bukari o nyɛla shikuru baŋsim yaɣili polo baŋda (educationist). Pɔi ka o lɛbi jintɔra, o daa na nyɛla District Training Officer n-ti Ghana Education Service din be Saboba. O daa pahi Employment, Social Warfare and State House komitii . o daa nyɛla jintɔra bin din gbaai yuuni 2009 hali ni yuuni 2013.

 Kundivihira 

Pubu:Lahabaya zaa
Pubu:Siyaasa niriba
Pubu:Ninsala ŋun na be o nyɛvuli ni
Pubu:Jintɔra
Pubu:8th Parliament of the 4th Republic of Ghana